arnastofnun/IGC-2024 huggingface dataset:
Útvarp frá Alþingi Þingsályktunartillaga - þingskjal nr. 90

138. löggjafarþing 2009–2010.

Þskj. 90 - 88. mál.

Leiðrétting.

Tillaga til þingsályktunar um útvarp frá Alþingi.

Flm.: Davíð Stefánsson, Birgitta Jónsdóttir, Björn Valur Gíslason,

Guðmundur Steingrímsson, Lilja Mósesdóttir, Sigmundur Ernir Rúnarsson,

Sigríður Ingibjörg Ingadóttir, Siv Friðleifsdóttir,

Þráinn Bertelsson, Þuríður Backman.

Alþingi ályktar að fela forseta Alþingis að hefja undirbúning þess að útvarpa þingfundum beint um allt land á sérstakri útvarpsrás. Stefnt verði að því að útvarp frá Alþingi hefjist eigi síðar en þegar þing kemur saman á vorþingi 2010.

Hér er efni sem sést aðeins í pdf-skjalinu.

Greinargerð.

Þingsályktunartillaga þessi var fyrst flutt á 131. löggjafarþingi (580. mál).

57. gr. stjórnarskrárinnar hljóðar svo: „Fundir Alþingis skulu haldnir í heyranda hljóði. Þó getur forseti eða svo margir þingmenn, sem til er tekið í þingsköpum, krafist, að öllum utanþingsmönnum sé vísað burt, og sker þá þingfundur úr, hvort ræða skuli málið í heyranda hljóði eða fyrir luktum dyrum.“

Þingfundum hefur verið sjónvarpað um dreifikerfi sjónvarps Ríkisútvarpsins um árabil. Þessar sendingar hafa verið í beinni útsendingu meðan engin önnur dagskrá er í sjónvarpinu, en um leið og auglýstur dagskrártími hefst er lokað fyrir útsendingu frá Alþingi. Reynt er að senda þann hluta fundanna sem ekki náðist í beinni útsendingu út síðar, oftast snemma morguns daginn eftir. Þá hefur þingfundum einnig verið sjónvarpað beint um Sjónvarp Símans, Digital-Ísland og fleiri gagnaveitur, en þær teljast þó ekki opnar almenningi, enda bundnar við einkafyrirtæki sem selja aðgang í gegnum áskrift. Nú er einnig hægt að fylgjast með beinum útsendingum þingfunda á netinu. Það er því fátíðara en áður að almenningur geri sér ferð á þingpalla til að hlýða á það sem fram fer á þingfundi. Slíkt gerist þó jafnan ef á dagskrá eru mikil hitamál sem einstakir hópar í samfélaginu láta sig miklu skipta.

Þessi fjölbreytta miðlun þjónar þó í reynd einungis takmörkuðum hópi. Ekki eru allir tengdir við netið með kraftmiklum tengingum og ekki hafa allir aðgang að breiðbandi eða öðrum gagnaveitum á ljósleiðaraneti. Þetta á sérstaklega við í dreifðari byggðum, þannig að segja mætti að hér halli á landsbyggðina þegar kemur að aðgengi að löggjafarvaldinu. Vitað er að margt eldra fólk sem dvelst heima nýtir sér síður aðgang að netinu. Þá er enn fjöldi fólks sem stundar vinnu vítt og breitt um landið annars staðar en við tölvuskjá, en gæti fylgst með útsendingum af þingfundum á hefðbundinni útvarpsrás.

Enginn vafi er á að beint útvarp frá þingfundum mundi gera stærstum hluta landsmanna kleift að fylgjast með því sem þar fer fram. Auðveldara er að fylgjast með útsendingum í hljóðvarpi en sjónvarpi á meðan öðrum verkefnum er sinnt. Það er því mat flutningsmanna að beinar útvarpssendingar frá Alþingi ættu að vera sjálfsögð þjónusta í nútímalegu lýðræðisþjóðfélagi, á öld upplýsinga og fjölmiðlunar. Þær væru og í anda þess sem segir í stjórnarskránni um að fundir Alþingis skuli haldnir „í heyranda hljóði“.
Árlegur vestnorrænn dagur Nefndarálit - þingskjal nr. 1001

138. löggjafarþing 2009–2010.

Þskj. 1001 - 311. mál.

Nefndarálit um till. til þál. um árlegan vestnorrænan dag.

Frá utanríkismálanefnd.

Nefndin hefur fjallað um málið og fengið á sinn fund Ólínu Þorvarðardóttur, formann Íslandsdeildar Vestnorræna ráðsins, og Þórð Þórarinsson, framkvæmdastjóra Vestnorræna ráðsins. Umsagnir bárust frá Bandalagi íslenskra listamanna, Ferðamálaráði Íslands, Ferðamálastofu og mennta- og menningarmálaráðuneyti.

Með tillögunni er lagt til að Alþingi skori á ríkisstjórnina að gera samkomulag við landsstjórnir Færeyja og Grænlands um stofnun vestnorræns dags sem haldinn verði hátíðlegur árlega til skiptis í einu vestnorrænu landanna.

Tillagan byggist á ályktun 4/2008 sem samþykkt var á ársfundi Vestnorræna ráðsins 27. ágúst 2008 í Grundarfirði en þar er áskorun þessa efnis beint til ríkisstjórnar Íslands og landsstjórna Færeyja og Grænlands.

Í greinargerð með ályktun Vestnorræna ráðsins kemur m.a. fram að markmið vestnorræna dagsins á Vestur-Norðurlöndum yrði að marka vestnorræna sögu og menningu í löndunum sjálfum og auka þar með samband þeirra og samkennd. Hugmyndin um vestnorrænan dag, sem haldinn yrði hátíðlegur árlega á Vestur-Norðurlöndum til skiptis, á rætur sínar að rekja til vestnorræna dagsins sem haldinn var hátíðlegur í annað sinn helgina 26.–27. apríl 2008 á Íslandsbryggju í Kaupmannahöfn.

Nefndin tekur undir það sjónarmið sem fram kemur í umsögn mennta- og menningarmálaráðuneytisins að eðlilegt sé að Norrænu húsunum í Færeyjum, Grænlandi og Íslandi verði falið að standa að skipulagningu Vestnorræns dags verði honum komið á.

Nefndin leggur til að tillagan verði samþykkt óbreytt.

Birgitta Jónsdóttir, Helgi Hjörvar og Sigmundur Davíð Gunnlaugsson voru fjarverandi við afgreiðslu málsins.

Alþingi, 16. apríl 2010.

Árni Þór Sigurðsson,

form., frsm.

Ögmundur Jónasson.

Bjarni Benediktsson.

Ragnheiður E. Árnadóttir.

Valgerður Bjarnadóttir.

Þórunn Sveinbjarnardóttir.
Skýrsla sjávarútvegsráðherra Vestur-Norðurlanda um formlega samvinnu landanna á sviði sjávarútvegs Nefndarálit - þingskjal nr. 1002

138. löggjafarþing 2009–2010.

Þskj. 1002 - 313. mál.

Nefndarálit um till. til þál. um skýrslu sjávarútvegsráðherra Vestur-Norðurlanda um formlega samvinnu landanna á sviði sjávarútvegs.

Frá utanríkismálanefnd.

Nefndin hefur fjallað um málið og fengið á sinn fund Ólínu Þorvarðardóttur, formann Íslandsdeildar Vestnorræna ráðsins, og Þórð Þórarinsson, framkvæmdastjóra Vestnorræna ráðsins. Umsögn um málið barst frá Hafrannsóknastofnuninni.

Með tillögunni er lagt til að Alþingi skori á ríkisstjórnina að gera samkomulag við landsstjórnir Færeyja og Grænlands um sameiginlega skýrslu sjávarútvegsráðherra landanna þar sem fram komi nákvæmt yfirlit yfir þá formlegu samvinnu sem er á milli Vestur-Norðurlanda bæði hvað varðar rannsóknir á lifandi auðlindum sjávar og fiskveiðistjórnina, ekki síst á sameiginlegum fiskstofnum.

Samkvæmt greinargerð var óskað eftir því að skýrslan lægi fyrir í mars 2010 þannig að hún gæti legið til grundvallar umræðum á þemaráðstefnu Vestnorræna ráðsins um fiskveiðistjórnarkerfi Vestur-Norðurlanda sem fer fram í júní 2010.

Tillagan byggist á ályktun 5/2009 sem samþykkt var á ársfundi Vestnorræna ráðsins 27. ágúst 2009 en þar er áskorun þessa efnis beint til ríkisstjórnar Íslands og landsstjórna Færeyja og Grænlands.

Nefndin leggur til að tillagan verði samþykkt óbreytt.

Birgitta Jónsdóttir, Helgi Hjörvar og Sigmundur Davíð Gunnlaugsson voru fjarverandi við afgreiðslu málsins.

Alþingi, 16. apríl 2010.

Árni Þór Sigurðsson,

form., frsm.

Ögmundur Jónasson.

Bjarni Benediktsson.

Ragnheiður E. Árnadóttir.

Valgerður Bjarnadóttir.

Þórunn Sveinbjarnardóttir.
Vestnorrænt tilraunaverkefni á sviði fjarkennslu á háskólastigi Nefndarálit - þingskjal nr. 1003

138. löggjafarþing 2009–2010.

Þskj. 1003 - 315. mál.

Nefndarálit um till. til þál. um vestnorrænt tilraunaverkefni á sviði fjarkennslu á háskólastigi.

Frá utanríkismálanefnd.

Nefndin hefur fjallað um málið og fengið á sinn fund Ólínu Þorvarðardóttur, formann Íslandsdeildar Vestnorræna ráðsins, og Þórð Þórarinsson, framkvæmdastjóra Vestnorræna ráðsins. Umsagnir um málið bárust frá menntavísindasviði Háskóla Íslands og Háskólanum á Akureyri.

Með tillögunni er lagt til að Alþingi skori á ríkisstjórnina að styðja við tilraunaverkefni vestnorrænna háskóla á sviði fjarkennslu. Markmiðið með verkefninu verði að leggja grunn að formlegu framtíðarsamstarfi Vestur-Norðurlanda á sviði fjarkennslu á háskólastigi.

Tillagan byggist á ályktun 4/2009 sem samþykkt var á ársfundi Vestnorræna ráðsins 27. ágúst 2009 en þar er áskorun þessa efnis beint til ríkisstjórnar Íslands og landsstjórna Færeyja og Grænlands.

Nefndin telur tillöguna áhugaverða en að kostnaðarmat verði að ráða því hvort mögulegt sé að ráðast í framangreint tilraunaverkefni. Því leggur nefndin til þá breytingu að ríkisstjórnin kanni grundvöll þess að ráðast í verkefnið.

Nefndin leggur til að tillagan verði samþykkt með eftirfarandi

BREYTINGU:

Tillögugreinin orðist svo:

Alþingi ályktar að skora á ríkisstjórnina að kanna grundvöll þess að styðja við tilraunaverkefni vestnorrænna háskóla á sviði fjarkennslu. Markmiðið með verkefninu verði að leggja grunn að formlegu framtíðarsamstarfi Vestur-Norðurlanda á sviði fjarkennslu á háskólastigi.

Birgitta Jónsdóttir, Helgi Hjörvar og Sigmundur Davíð Gunnlaugsson voru fjarverandi við afgreiðslu málsins.

Alþingi, 16. apríl 2010.

Árni Þór Sigurðsson,

form., frsm.

Ögmundur Jónasson.

Bjarni Benediktsson.

Ragnheiður E. Árnadóttir.

Valgerður Bjarnadóttir.

Þórunn Sveinbjarnardóttir.
Samkomulag milli Íslands og Grænlands um skipti á útsendum sendifulltrúum Nefndarálit - þingskjal nr. 1004

138. löggjafarþing 2009–2010.

Þskj. 1004 - 316. mál.

Nefndarálit um till. til þál. um samkomulag milli Íslands og Grænlands um skipti á útsendum sendifulltrúum og milli Færeyja og Grænlands um skipti á opinberum sendifulltrúum.

Frá utanríkismálanefnd.

Nefndin hefur fjallað um málið og fengið á sinn fund Ólínu Þorvarðardóttur, formann Íslandsdeildar Vestnorræna ráðsins, og Þórð Þórarinsson, framkvæmdastjóra Vestnorræna ráðsins. Umsögn um málið barst frá utanríkisráðuneytinu.

Með tillögunni er lagt til að Alþingi skori á ríkisstjórnina að gera samkomulag við landsstjórn Grænlands um að löndin skiptist á útsendum sendifulltrúum. Færeyjar og Grænland eru jafnframt hvött til að skiptast á opinberum sendifulltrúum.

Tillagan byggist á ályktun 2/2008 sem samþykkt var á ársfundi Vestnorræna ráðsins 27. ágúst 2008 en þar er áskorun þessa efnis beint til ríkisstjórnar Íslands og landsstjórna Færeyja og Grænlands.

Tilgangur tillögunnar er að styrkja enn frekar böndin á milli vestnorrænu landanna. Það hafi ótvírætt gildi fyrir íbúa landanna sem og vöxt og viðgang vestnorræns iðnaðar og atvinnulífs að geta leitað eftir aðstoð sendi- eða ræðismannsskrifstofa þegar kemur að viðskiptum, ferðalögum og búferlaflutningum milli landanna.

Nefndin styður markmið tillögunnar um að styrkja tengslin á milli vestnorrænu landanna en tekur jafnframt undir þau sjónarmið utanríkisráðuneytisins að hæpið sé að opna nýjar sendiskrifstofur, eins og tillagan felur í sér, við þær efnahagsaðstæður sem nú ríkja. Þvert á móti hefur verið leitast við að skera niður og spara í utanríkisþjónustunni og hefur sendiskrifstofum verið lokað í því skyni á síðustu missirum. Nefndin telur hins vegar að það skuli vera langtímamarkmið íslenskra stjórnvalda að skiptast á sendifulltrúum við Grænland þegar aðstæður leyfa og telur rétt að kanna grundvöll þess.

Nefndin leggur til að tillagan verði samþykkt með eftirfarandi

BREYTINGU:

Tillögugreinin orðist svo:

Alþingi ályktar að skora á ríkisstjórnina að kanna grundvöll þess að gera samkomulag við landsstjórn Grænlands um að löndin skiptist á útsendum sendifulltrúum þegar aðstæður leyfa. Færeyjar og Grænland eru jafnframt hvött til að skiptast á opinberum sendifulltrúum.

Birgitta Jónsdóttir, Helgi Hjörvar og Sigmundur Davíð Gunnlaugsson voru fjarverandi við afgreiðslu málsins.

Alþingi, 16. apríl 2010.

Árni Þór Sigurðsson,

form., frsm.

Ögmundur Jónasson.

Bjarni Benediktsson.

Ragnheiður E. Árnadóttir.

Valgerður Bjarnadóttir.

Þórunn Sveinbjarnardóttir.
Málefni aldraðra á Vestur-Norðurlöndum Nefndarálit - þingskjal nr. 1005

138. löggjafarþing 2009–2010.

Þskj. 1005 - 317. mál.

Nefndarálit um till. til þál. um að auka samvinnu og gagnkvæma upplýsingamiðlun um málefni aldraðra á Vestur-Norðurlöndum.

Frá utanríkismálanefnd.

Nefndin hefur fjallað um málið og fengið á sinn fund Ólínu Þorvarðardóttur, formann Íslandsdeildar Vestnorræna ráðsins, og Þórð Þórarinsson, framkvæmdastjóra Vestnorræna ráðsins.

Með tillögunni er lagt til að Alþingi feli ríkisstjórninni að gera samkomulag við landsstjórnir Færeyja og Grænlands um að auka samvinnu og gagnkvæma upplýsingamiðlun um málefni aldraðra á Vestur-Norðurlöndum.

Tillagan er samkvæmt greinargerð lögð fram í ljósi þeirrar þróunar sem orðið hefur undanfarna áratugi á Vestur-Norðurlöndum og Vesturlöndum almennt, þ.e. að meðalaldur hefur hækkað á sama tíma og fæðingartíðni hefur lækkað. Við hlutfallslega fjölgun eldri borgara standa stjórnvöld frammi fyrir því að svara með hvaða hætti er best mögulegt að tryggja eldri borgurum viðunandi húsnæði, lífsgæði og umönnun.

Tillagan byggist á ályktun 2/2009 sem samþykkt var á ársfundi Vestnorræna ráðsins 27. ágúst 2009 en þar er áskorun þessa efnis beint til ríkisstjórnar Íslands og landsstjórna Færeyja og Grænlands.

Nefndin telur tillöguna jákvæða en í ljósi þess að kostnaður við framkvæmd hennar er óljós gerir nefndin breytingartillögu í þá veru að stjórnvöld kanni grundvöll þess að auka samvinnu á þessu sviði.

Nefndin leggur til að tillagan verði samþykkt með eftirfarandi

BREYTINGU:

Tillögugreinin orðist svo:

Alþingi ályktar að fela ríkisstjórninni að kanna grundvöll þess að gera samkomulag við landsstjórnir Færeyja og Grænlands um að auka samvinnu og gagnkvæma upplýsingamiðlun um málefni aldraðra á Vestur-Norðurlöndum.

Birgitta Jónsdóttir, Helgi Hjörvar og Sigmundur Davíð Gunnlaugsson voru fjarverandi við afgreiðslu málsins.

Alþingi, 16. apríl 2010.

Árni Þór Sigurðsson,

form., frsm.

Ögmundur Jónasson.

Bjarni Benediktsson.

Ragnheiður E. Árnadóttir.

Valgerður Bjarnadóttir.

Þórunn Sveinbjarnardóttir.
Árlegur vestnorrænn dagur Þingsályktun - þingskjal nr. 1063

138. löggjafarþing 2009–2010.

Nr. 7/138.

Þskj. 1063 - 311. mál.

Þingsályktun um árlegan vestnorrænan dag.

Alþingi ályktar að skora á ríkisstjórnina að gera samkomulag við landsstjórnir Færeyja og Grænlands um stofnun vestnorræns dags sem haldinn verði hátíðlegur árlega til skiptis í einu vestnorrænu landanna.

Samþykkt á Alþingi 10. maí 2010.
Skýrsla sjávarútvegsráðherra Vestur-Norðurlanda um formlega samvinnu landanna á sviði sjávarútvegs Þingsályktun - þingskjal nr. 1064

138. löggjafarþing 2009–2010.

Nr. 8/138.

Þskj. 1064 - 313. mál.

Þingsályktun um skýrslu sjávarútvegsráðherra Vestur-Norðurlanda um formlega samvinnu landanna á sviði sjávarútvegs.

Alþingi ályktar að skora á ríkisstjórnina að gera samkomulag við landsstjórnir Færeyja og Grænlands um sameiginlega skýrslu sjávarútvegsráðherra landanna þar sem fram komi nákvæmt yfirlit yfir þá formlegu samvinnu sem er á milli Vestur-Norðurlanda bæði hvað varðar rannsóknir á lifandi auðlindum sjávar og fiskveiðistjórnina, ekki síst á sameiginlegum fiskstofnum.

Samþykkt á Alþingi 10. maí 2010.
Vestnorrænt tilraunaverkefni á sviði fjarkennslu á háskólastigi Þingsályktun - þingskjal nr. 1065

138. löggjafarþing 2009–2010.

Nr. 9/138.

Þskj. 1065 - 315. mál.

Þingsályktun um vestnorrænt tilraunaverkefni á sviði fjarkennslu á háskólastigi.

Alþingi ályktar að skora á ríkisstjórnina að kanna grundvöll þess að styðja við tilraunaverkefni vestnorrænna háskóla á sviði fjarkennslu. Markmiðið með verkefninu verði að leggja grunn að formlegu framtíðarsamstarfi Vestur-Norðurlanda á sviði fjarkennslu á háskólastigi.

Samþykkt á Alþingi 10. maí 2010.
Samkomulag milli Íslands og Grænlands um skipti á útsendum sendifulltrúum Þingsályktun - þingskjal nr. 1066

138. löggjafarþing 2009–2010.

Nr. 10/138.

Þskj. 1066 - 316. mál.

Þingsályktun um samkomulag milli Íslands og Grænlands um skipti á útsendum sendifulltrúum og milli Færeyja og Grænlands um skipti á opinberum sendifulltrúum.

Alþingi ályktar að skora á ríkisstjórnina að kanna grundvöll þess að gera samkomulag við landsstjórn Grænlands um að löndin skiptist á útsendum sendifulltrúum þegar aðstæður leyfa. Færeyjar og Grænland eru jafnframt hvött til að skiptast á opinberum sendifulltrúum.

Samþykkt á Alþingi 10. maí 2010.
Málefni aldraðra á Vestur-Norðurlöndum Þingsályktun - þingskjal nr. 1067

138. löggjafarþing 2009–2010.

Nr. 11/138.

Þskj. 1067 - 317. mál.

Þingsályktun um að auka samvinnu og gagnkvæma upplýsingamiðlun um málefni aldraðra á Vestur-Norðurlöndum.

Alþingi ályktar að fela ríkisstjórninni að kanna grundvöll þess að gera samkomulag við landsstjórnir Færeyja og Grænlands um að auka samvinnu og gagnkvæma upplýsingamiðlun um málefni aldraðra á Vestur-Norðurlöndum.

Samþykkt á Alþingi 10. maí 2010.
Samningur milli Íslands og Færeyja um fiskveiðar innan íslenskrar og færeyskrar lögsögu 2010 Nefndarálit - þingskjal nr. 1092

138. löggjafarþing 2009–2010.

Þskj. 1092 - 542. mál.

Nefndarálit um till. til þál. um staðfestingu samnings milli Íslands og Færeyja um fiskveiðar innan íslenskrar og færeyskrar lögsögu á árinu 2010.

Frá utanríkismálanefnd.

Nefndin hefur fjallað um málið og fengið á sinn fund Tómas Heiðar frá utanríkisráðuneytinu.

Með tillögunni er leitað heimildar Alþingis til að staðfesta samning milli Íslands og Færeyja um fiskveiðar innan íslenskrar og færeyskrar lögsögu á árinu 2010. Samningurinn kveður á um allar heimildir aðila til veiða á uppsjávarfiski í lögsögu hvors annars á árinu 2010, gagnkvæma heimild skipa hvors aðila til veiða á kolmunna og norsk-íslenskri síld innan lögsögu hins á árinu 2010 auk þess sem hann kveður á um að hvor aðili skuli veita tveimur skipum sem skráð eru í landi hins aðilans leyfi til tilraunaveiða á túnfiski innan lögsögu sinnar á árinu 2010.

Nefndin leggur til að tillagan verði samþykkt óbreytt.

Sigmundur Davíð Gunnlaugsson var fjarverandi við afgreiðslu málsins.

Alþingi, 12. maí 2010.

Árni Þór Sigurðsson,

form., frsm.

Valgerður Bjarnadóttir.

Birgitta Jónsdóttir.

Bjarni Benediktsson.

Helgi Hjörvar.

Ragnheiður E. Árnadóttir.

Þórunn Sveinbjarnardóttir.
Staðfesting samninga um veiðar úr norsk-íslenska síldarstofninum á árinu 2010 Nefndarálit - þingskjal nr. 1094

138. löggjafarþing 2009–2010.

Þskj. 1094 - 593. mál.

Nefndarálit um till. til þál. um staðfestingu samninga um veiðar úr norsk-íslenska síldarstofninum á árinu 2010.

Frá utanríkismálanefnd.

Nefndin hefur fjallað um málið og fengið á sinn fund Tómas Heiðar frá utanríkisráðuneytinu.

Með tillögunni er leitað heimildar Alþingis til ríkisstjórnarinnar um að staðfesta þrjá samninga um veiðar úr norsk-íslenska síldarstofninum á árinu 2010 sem gerðir voru í London 22. október 2009. Um er að ræða sameiginlega bókun um niðurstöður fiskveiðiviðræðna um stjórnun veiða úr norsk-íslenska síldarstofninum í Norðaustur-Atlantshafi á árinu 2010; samkomulag milli Íslands og Noregs um veiðiheimildir innan efnahagslögsögu Noregs norðan 62°N, fiskveiðilögsögu Jan Mayen og efnahagslögsögu Íslands á árinu 2010; og samkomulag milli Íslands og Rússneska sambandsríkisins um veiðiheimildir innan efnahagslögsögu Íslands á árinu 2010.

Nefndin leggur til að tillagan verði samþykkt óbreytt.

Sigmundur Davíð Gunnlaugsson var fjarverandi við afgreiðslu málsins.

Alþingi, 14. maí 2010.

Árni Þór Sigurðsson,

form., frsm.

Valgerður Bjarnadóttir.

Birgitta Jónsdóttir.

Bjarni Benediktsson.

Helgi Hjörvar.

Ragnheiður E. Árnadóttir.

Þórunn Sveinbjarnardóttir.
Fullgilding mansalsbókunar við Palermó-samninginn Nefndarálit - þingskjal nr. 1113

138. löggjafarþing 2009–2010.

Þskj. 1113 - 526. mál.

Nefndarálit um till. til þál. um fullgildingu mansalsbókunar við Palermó-samninginn.

Frá utanríkismálanefnd.

Nefndin hefur fjallað um málið og fengið á sinn fund Grétu Gunnarsdóttur, Sigríði Eysteinsdóttur og Ingibjörgu Davíðsdóttur frá utanríkisráðuneyti og Guðlaugu Jónasdóttur frá dómsmála- og mannréttindaráðuneyti. Þá bárust nefndinni umsagnir frá Kvenréttindafélagi Íslands og Mannréttindaskrifstofu Íslands.

Með tillögunni er leitað heimildar Alþingis til að fullgilda fyrir Íslands hönd bókun um að koma í veg fyrir, uppræta og refsa fyrir mansal, einkum kvenna og barna, sem er viðbót við samning Sameinuðu þjóðanna gegn fjölþjóðlegri, skipulagðri glæpastarfsemi og samþykkt var á allsherjarþingi Sameinuðu þjóðanna í New York 15. nóvember 2000.

Markmið bókunarinnar eru að berjast gegn mansali, einkum verslun með konur og börn, að aðstoða og vernda fórnarlömb mansals og að stuðla að samstarfi aðildarríkjanna til að ná fyrrgreindum markmiðum. Í þessu skyni skilgreinir bókunin hugtakið mansal, leggur til leiðir til að efla löggæslu og landamæraeftirlit, styrkir dómskerfið, eykur vernd og stuðning við fórnarlömb og vitni, og kemur á forvarnastefnu.

Nefndin hefur kynnt sér lagabreytingar sem gerðar hafa verið í samræmi við bókunina. Við breytingu á almennum hegningarlögum með lögum nr. 40/2003 var m.a. tekið mið af bókuninni þegar nýrri grein var bætt við hegningarlögin sem gerði mansal refsivert. Frekari breytingar á ákvæðum almennra hegningarlaga voru gerðar með lögum nr. 149/2009 til þess að Ísland geti staðið við þær skuldbindingar sem bókunin leggur aðildarríkjum á herðar. Með þessum breytingum telur nefndin að nauðsynlegar lagabreytingar séu komnar fram fyrir fullgildingu bókunarinnar.

Nefndin vekur þó athygli á athugasemdum sem bárust frá Mannréttindaskrifstofu Íslands þess efnis að í lögum nr. 149/2009 séu ákvæði um að refsivert sé að hagnýta sér bága stöðu einstaklinga sem verða fórnarlömb mansals án þess að skilgreint sé nánar hvað í slíkri stöðu felst og geti það leitt til of þröngrar túlkunar á ákvæðinu.

Nefndin leggur til að tillagan verði samþykkt óbreytt.

Sigmundur Davíð Gunnlaugsson var fjarverandi við afgreiðslu málsins.

Alþingi, 12. maí 2010.

Árni Þór Sigurðsson,

form., frsm.

Valgerður Bjarnadóttir.

Birgitta Jónsdóttir.

Bjarni Benediktsson.

Helgi Hjörvar.

Ragnheiður E. Árnadóttir.

Þórunn Sveinbjarnardóttir.
Ákvörðun sameiginlegu EES-nefndarinnar nr. 127/2007 um breytingu á XX. viðauka við EES-samninginn Þingsályktun - þingskjal nr. 1135

138. löggjafarþing 2009–2010.

Nr. 12/138.

Þskj. 1135 - 490. mál.

Þingsályktun um staðfestingu ákvörðunar sameiginlegu EES-nefndarinnar nr. 127/2007, um breytingu á XX. viðauka (Umhverfismál) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 127/2007, um breytingu á XX. viðauka (Umhverfismál) við EES-samninginn frá 2. maí 1992, og fella inn í samninginn eftirtaldar gerðir:

1. Tilskipun Evrópuþingsins og ráðsins 2001/18/EB frá 12. mars 2001 um sleppingu erfðabreyttra lífvera út í umhverfið og niðurfellingu á tilskipun ráðsins 90/220/EBE.

2. Ákvörðun framkvæmdastjórnarinnar 2002/623/EB frá 24. júlí 2002 um leiðbeiningar sem bætast við II. viðauka við tilskipun Evrópuþingsins og ráðsins 2001/18/EB um sleppingu erfðabreyttra lífvera út í umhverfið og niðurfellingu á tilskipun ráðsins 90/ 220/EBE.

3. Ákvörðun ráðsins 2002/811/EB frá 3. október 2002 um leiðbeiningar sem bætast við VII. viðauka við tilskipun Evrópuþingsins og ráðsins 2001/18/EB um sleppingu erfðabreyttra lífvera út í umhverfið og niðurfellingu á tilskipun ráðsins 90/220/EBE.

4. Ákvörðun ráðsins 2002/812/EB frá 3. október 2002 um eyðublað, samkvæmt tilskipun Evrópuþingsins og ráðsins 2001/18/EB, fyrir samantekt upplýsinga í tengslum við að setja erfðabreyttar lífverur á markað sem vörur eða hluta af vörum.

5. Ákvörðun ráðsins 2002/813/EB frá 3. október 2002 um eyðublað, samkvæmt tilskipun Evrópuþingsins og ráðsins 2001/18/EB, fyrir samantekt tilkynninga um sleppingu erfðabreyttra lífvera út í umhverfið í öðrum tilgangi en að setja þær á markað.

6. Ákvörðun framkvæmdastjórnarinnar 2003/701/EB frá 29. september 2003 um eyðublað, samkvæmt tilskipun Evrópuþingsins og ráðsins 2001/18/EB, fyrir niðurstöður er varða sleppingu erfðabreyttra háplantna út í umhverfið í öðrum tilgangi en að setja þær á markað.

7. Ákvörðun framkvæmdastjórnarinnar 2004/204/EB frá 23. febrúar 2004 þar sem mælt er fyrir um nákvæma tilhögun við vinnslu skránna yfir upplýsingar um erfðabreytingar á erfðabreyttum lífverum sem kveðið er á um í tilskipun Evrópuþingsins og ráðsins 2001/18/EB.

Samþykkt á Alþingi 18. maí 2010.